CELEX: 62014TN0640
Language: mt
Date: 2014-08-20 00:00:00
Title: Kawża T-640/14: Rikors ippreżentat fl- 20 ta’ Awwissu 2014 – Beul vs Il-Parlament u Il-Kunsill

17.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 409/50
            
         Rikors ippreżentat fl-20 ta’ Awwissu 2014 – Beul vs Il-Parlament u Il-Kunsill
   (Kawża T-640/14)
   2014/C 409/71
   Lingwa tal-kawża: il-Ġermaniż
   
      Partijiet
   
   
      Rikorrent: Carsten René Beul (Neuwied, il-Ġermanja) (rappreżentanti: H. Pott u T. Eckhold, avukati)
   
      Konvenuti: Il-Kunsill tal-Unjoni Ewropea u Il-Parlament Ewropew
   
      Talbiet
   
   
               —
            
            
               tannulla r-Regolament (UE) Nru 537/2014 tal-Parlament Ewropew u tal-Kunsill, tas-16 ta’ April 2014, dwar rekwiżiti speċifiċi dwar l-awditjar statutorju ta’ entitajiet ta’ interess pubbliku u li jħassar id-Deċiżjoni tal-Kummissjoni 2005/909/KE.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka essenzjalment il-motivi li ġejjin.
   Fl-ewwel lok, ir-rikorrent jilmenta li r-Regolament (UE) Nru 537/2014 (1) ma huwa kopert minn ebda bażi legali.
   Fit-tieni lok, ir-rikorrent isostni li d-dispożizzjonijiet tar-Regolament Nru 537/2014 jikkostitwixxu interferenza illeġittima, fid-dawl tal-Artikolu 6(1) UE moqri flimkien mal-Artikolu 15 tal-Karta tad-Drittijiet Fundamentali tal-Unjoni Ewropea, għal-libertà professjonali ggarantita. Ir-rikorrent isostni li, partikolarment minħabba nuqqas ta’ proporzjonalità, l-interferenza għal-libertà professjonali ma hijiex iġġustifikata. Barra minn hekk, ir-rikorrent jinvoka ksur tal-prinċipju ta’ sussidjarjetà.
   
      (1)  Regolament (UE) Nru 537/2014 tal-Parlament Ewropew u tal-Kunsill, tas-16 ta’ April 2014, dwar rekwiżiti speċifiċi dwar l-awditjar statutorju ta’ entitajiet ta’ interess pubbliku u li jħassar id-Deċiżjoni tal-Kummissjoni 2005/909/KE (ĠU L 158, p. 77)